A BMW-nél a karbantartások nem fix intervallumokhoz kapcsolódnak. A karbantartási szükségletet ugyanis a járműhasználat körülményei határozzák meg. A CBS („Condition Based Service”, azaz „állapotfüggő szerviz”) érzékelőkkel és speciális algoritmusok segítségével folyamatosan figyeli az egyes komponensek, valamint az üzemi folyadékok elhasználódásának fokát. A jármű új korában a rendszer egy elméleti első szervizidőpontot tüntet fel, amely változik, miközben használja az autót. Ennek megfelelően csak akkor értesíti majd Önt, amikor aktuálissá válik a szerviz.